Liebv́ frowe vil lieber denn noch liebers iht (Mit originalen Lettern)
Liebv́ frowe vil lieber denn noch liebers iht·
dv maht wol heiſſen leit v̾trib dv rehter mīnen bluͤte·
der gewiſſen dir vil wol min h̾ze giht·
ſwas ich liebes ie gewan dc kvmt vō diner gvͤte·
vil liebú frowe ich bin dir holt·
dv ſcheideſt mich vō ſoꝛgē ſwenne ich bin der liebē nahen·
dv giſt ſo froͤiderichen ſolt·
din gvͤte kan mich mit gedankē ſchone zv̊ ir vahen·
vil liebv́ frowe din gvͤte ſchone geblvͤmet ſtat·
vil liebú frowe din gvͤte tůt mir ſoꝛgē rat·
wart dem liebe frowe der eren gan·
wol im des ſi mit trúwen pfliget vn̄ in mit armē hat vmbevan·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse